ຄວາມຮຸນແຮງທີ່ Karachi
ຢ່າງ​ນ້ອຍ 45 ຄົນເສຍຊີວິດແລະຫລາຍສິບຄົນບາດເຈັບ ໃນ​ເຫດການ​ວຸ້ນວາຍ​ທີ່​ລະເບີດຂຶ້ນ​ ລຸນ​ຫລັງ​ສະມາຊິກ​ສະພາ​ທ້ອງ​ຖິ່ນຄົນ​ນຶ່ງ​ຖືກລອບສັງຫານ.
ທາງການປາກີສຖານຖະແຫລງວ່າ ມີຢ່າງນ້ອຍ 45 ຄົນ ໄດ້ຖືກຂ້າຕາຍແລະບາດເຈັບຫຼາຍສິບຄົນໃນເມືອງ Kara- chi ເມືອງທ່າໃນພາກໃຕ້ຂອງປາກີສຖານ ໃນເຫດການ ວຸ້ນວາຍທີ່ລະເບີດຂຶ້ນ ລຸນຫລັງສະມາຊິກສະພາທ້ອງຖິ່ນ ຄົນນຶ່ງໄດ້ຖືກລອບສັງຫານ ໃນວັນຈັນວານນີ້ ມືປືນທີ່ໃຊ້ລົດຈັກເປັນພາຫະນະໄດ້ຍິງ ທ່ານ Raza Haider ພ້ອມທັງຄົນອາລັກຂາທ່ານ ຈົນເຖິງແກ່ຄວາມຕາຍໃນຂະນະທີ່ພວກກ່ຽວໄປຮ່ວມໃນ ພິທີສົ່ງສະການຍາດຂອງເພິ່ນຄົນນຶ່ງໃນຄຸ້ມ Nazimabad ຂອງກາຣາຈີ ທ່ານ Haider ເປັນສະມາຊິກຂອງພັກຂະບວນການ Muttahida Quami (MQM) ຊຶ່ງເປັນພັກນຶ່ງຢູ່ໃນກຸ່ມປະສົມການເມືອງທີ່ປົກຄອງແຂວງ Sindh ແລະຮ່ວມຢູ່ໃນ ລັດຖະບານກາງ Karachi ເປັນຫົວເມືອງທີ່ໃຫ່ຽສຸດຂອງປາກີສຖານ ແລະໄດ້ປະສົບກັບຄວາມຮຸນ ແຮງວຸ້ນວາຍຢ່າງຕໍ່ເນື່ອງ ໃນລະຫວ່າງກຸ່ມສາສະໜາແລະຊົນກຸ່ມນ້ອຍ